नंद के आनंद भयो जय हो नंद लाल की…
धरतीपर धर्म की रक्षा के लिए भगवान अवतार लेते हैं। भगवान भक्तों के साथ लीला करते हैं। जिससे भक्त उनके करीब सकें। सिर्फ चिन्तन कर ही प्रभु के समीप आया जा सकता है। यह प्रवचन कथा व्यास रवींद्र महाराज ने दिए। श्रीराम मंदिर तालाब वाली गली ओल्ड फरीदाबाद में आयोजित भागवत कथा में श्रीकृष्ण जन्मोत्सव, श्रीराम अवतार के बारे में भक्तों को बताया। इस मौके पर नंद के आनन्द भयो जय कन्हैया लाल की जैसे भक्ति गीतों पर श्रद्धालुओं ने खूब नृत्य किया। इस मौके पर कथा व्यास रवीन्द्र आचार्य महाराज ने बताया कि भगवान राम का अवतार धर्म की स्थापना के लिए हुआ था। समाज का असभ्य प्राणी जब सज्जन व्यक्ति, भक्त को सताता है तब प्रभु किसी किसी रूप में प्रकट होकर अपने भक्तों की रक्षा करते हैं। इस मौके पर कथा स्थल पर श्रीकृष्ण के जन्म को दिखाया गया। इसमें बधाइयों के गान के साथ सभी भक्त झूम उठे। इस मौके पर संजय गुप्ता, सचिन शर्मा, शंटी मल्होत्रा, पंडित मुरारीलाल बृजवासी, सुभाष गोयल, अजय गर्ग, जगदीश विरमानी, नेमचन्द गोयल, यशवंत शर्मा, हेमंत शर्मा, धीरज कालडा़, अवि खन्ना, रेणु मल्होत्रा समेत अन्य पदाधिकारी मौजूद थे।
bho_Deva hin_Deva